section_heading: Od 1919. god. do kraja Drugog svjetskog rata 1945. god.
paragraph_text: Godine 1935. Pastelnom tehnikom slika kćerku Višnjicu u haljinici. Te je godine često posjećuju cigani. Tada je nastala pastelna slika lijepe ciganke Marije. Piše priče za djecu; objavljuje ih 1936. god. najviše u "Obitelji", ali i u časopisu za djecu "Maloj mladosti", "Našoj ženi", "Svijetu", "Prirodi"" i "Hrvatskom dnevniku".,(str.106) Osam slikovnica za djecu, s ilustracijama i pjesničkim tekstom, ostalo je neobjavljeno. Izlet na Garić-grad, i nepoznate ljepote Moslavine opisuje 1937. god. u časopisu "Svijet". Bivše učiteljice Ema Banderier i Zorka Sever su aktivno sudjelovale u prikupljanju novca za gradnju crkve u Popovači pišući pjesme i igrokaze, a Zorkin suprug Josip bio je tajnik u Upravnom odboru za gradnju crkve i prvi svirač na harmoniju u crkvi. Zorka slika u akvarelu skicu za prozor crkve u Popovači,(str.8,9) crkva Sv. Alojzija Gonzage u Popovači dovršena je i posvećena 1938. god., posvetio ju je Alojzije Stepinac, a tom prilikom je "Društvo za izgradnju crkve" poklonilo nadbiskupu Zorkinu sliku popovačke crkve "Naša katedrala". Tom je prilikom održana izložba slika i narodnog veziva koju su priredili Zorka Sever i Stjepan Šajnović.,(str.18) Godine 1951. Zorka je naslikala "Posljednju večeru", a slika još i danas stoji na zidu korne galerije iznad ulaza u crkvu. Zajedničku diplomu za zalaganje u izgradnji popovačke crkve dobili su 10. lipnja 1938. god. Zorka i Josip Sever, i ona je i danas istaknuta u obnovljenom "Trijemu" u Popovači.,(str.111) Slika u pastelu Moslavački grad (dvorac Erdödy), gledan iz Klučarićke, livade na kraju Severova imanja. Godine 1939. piše mnogo dječjih priča koje i ilustrira. Objavljuje ih u književnom tisku i u dnevnim listovima. Iduće godine izlaže u Zagrebu, na skupnoj izložbi s Auerom, Becićem, Renarićem i drugim slikarima. Te je godine u pastelu izradila Bukovu šumu, Ribnjaču i Stari dom u cvijeću. Godinu dana kasnije slika u pastelu kćerku Ružicu u crvenoj haljinici, s pletenicama, i cinije pred ulazom u svoj dom u Popovači.